93 
Ny fibra sy ny libra voalaza teo dia atao hoe 
Sela lava ; nefa misy hafa indray holazaina atao 
hoe Sela Vaskola. Mizara ho Vesela sy Dokta 
ny sela vaskola, ka dia aoka holazaina ireny. 
230. Ny Vesela. Ny Vesela dia sela lava avy 
amy ny sela tsotra maromaro mifanohy, ka levona 
ny fefy manelanelana azy. Ny sasany amin’ ireo 
dia misy taretra miolikolika hoatra ny sekro ao 
anatiny (sary 63), aráka ny efa voalaza teo aloha 
ny amy ny sela tsotra. Misy koa misy taretra 
miolikolika mirantsandrantsana. Ny sasany kosa 
misy taretra boribory hoatra ny peratra maro- 
maro mifanao ambony sy ambany (sary 64). Ary 
ny sasany indray dia misy tsipitsipika fohifohy - 
maromaro mitsivalana, toy ny amy ny sela tsotra 
(sary 65). 
231. Ny Dokta. Ny Dokta dia namanaman’ ny 
vesela hiany, nefa raha dinihina izy, dia tsy misy 
taretra miolikolika, na taretra boribory hoatra ny 
peratra, na ilay tsipitsipika, fa ` misy hirigirika 
maro hita ao, toy ny amy ny sary 66. — Lehibe ny 
diametran' ny dokta raha ampitahaina amy ny 
vesela, fa raha didiana mitsivalana ny hazo, dia 
matetika hita maso aza izy noho ny halehibeny. 
Ireo loaka azo ampidirana paingotra amy ny hazo 
sasany, tahaka ny amy ny tahom-Boaloboka, dia 
dokta. Lava noho ny sela sasany koa ny dokta. 
232. Ireo taretra sy tsipitsipika ireo dia avy 
amin’ ilay mahatevina ny anatin' ny rindrin’ ny 
sela, nefa tsy mihamatevina manerana azy mandra- 
kariva izy tsy akory, fa ny hirigirika kosa sy ny 
tsipitsipika aza indraindray dia rindrin' ny sela 
518a tsy nohatevenina, ka hoatra ny mangarahara 
izy. 
